ประจำเดือนไม่มา6วันแล้วค่ะ มีประวัติเคยกินยาคุมฉุกเฉินกินเดือนที่แล้วค่ะหลังกินยา7วันมีเลือดออกสีช็อกโกแลตวันแรก มีเลือดอยู่3วันค่ะ เดือนนี้ประจำเดือนยังไม่มา มีตกขาว ปวดหลัง ปวดท้องน้อย มีเพศสัมพันธ์ใส่ถุงยางตลอดค่ะ ไม่ทราบว่าจะตั้งครรภ์มั้ยคะ?
สวัสดีค่ะ การที่ประจำเดือนยังไม่มา อาจเกิดจาก1. การตั้งครรภ์ เนื่องจากยาคุมฉุกเฉินไม่สามารถป้องกันการตั้งครรภ์ได้ 100% ส่วนการใช้ถุงยางอนามัย แม้จะใช้อย่างถูกต้อง ก็มีโอกาสตั้งครรภ์ประมาณ 2%2. ผลจากยาคุมฉุกเฉิน อาจทำให้ประจำเดือนมาช้ากว่าปกติได้3. มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือน้ำหนักเพิ่มขึ้นเร็วสำหรับอาการตกขาว ปวดหลัง ปวดท้องน้อย อาจเป็นอาการที่บ่งชี้ว่าประจำเดือนกำลังจะมาค่ะ ดังนั้นแนะนำให้รอประจำเดือนไปอีก 1 สัปดาห์ หากประจำเดือนยังไม่มา จึงควรตรวจหาการตั้งครรภ์ดูค่ะส่วนการมีเลือดออกนาน 3 วัน หลังจากทานยาคุมฉุกเฉินไป 7 วัน ถือเป็นผลข้างเคียงของยาคุมฉุกเฉินที่สามารถพบได้ค่ะ